Dave Benton

pisi|Dave Benton (2009)
Dave Benton (kodanikunimega Efrén Eugene Benita; sündinud 31. jaanuaril 1951 Arubal) on Eesti laulja. 2001. aastal võitis Eurovisiooni lauluvõistluse koos Tanel Padariga.

1963. aastal õppis preestri elukutseks valmistuvate poiste koolis.

1970ndatel oli Ameerika Ühendriikides trummar ja taustalaulja.

1980. aastal kolis Ameerika Ühendriikidest Hollandisse.

1992. aastal osales muusikalis "City Lights".

1997. aastast elab ja tegutseb ta Eestis. Koos Tanel Padariga esitas 2001. aasta Eurovisiooni lauluvõistlusel laulu "Everybody", mis võitis võistluse. Ta on siiani ainus Eurovisiooni lauluvõistluse võitnud mustanahaline ja ühtlasi ka vanim lauluvõistluse võitja.O'Connor, John Kennedy. The Eurovision Song Contest - The Official Celebration. Carlton Books, 2015. ISBN 978-1-78097-638-9. Lk 32-33

Dave Bentoni emakeel on papiamento keel. Küsimusele, mis keeli ta oskab, vastas Benton aastal 2004 nii: "Papiamento, inglise, hispaania, hollandi. Prantsuse, itaalia ja saksa keelt poolenisti".Meelis Kapstas. Parim paik: Lendav hollandlane. Kroonika, 2. juuni 2004. Eesti keelt mõistab, kuid räägib harva.

Benton on taustalaulja Rolf Roosalu, Lenna Kuurmaa, Chalice'i, Kaire Vilgatsi, Jüri Pootsmanni, Tanel Padari ja teiste eesti lauljate laulus "Ei ole üksi ükski maa" telesaates "Tujurikkuja" kõlanud versioonil.Tujurikkuja 2015 - "Ei ole üksi ükski maa". YouTube.

 Elulooraamatud 
 2010 "Teisiti ei ole võimalik". Autor Dave Benton. Tõlkinud Erkki Sivonen, toimetanud Marge Kask. Tallinn. Ajakirjade Kirjastus.
 2020 "Olen see, kes olen. Suur intervjuu". Autor Dave Benton. Tõlkinud Tarmo Rajamets, toimetanud Laine Randjärv. Kirjastus Goodnews Communication OÜ.

 Isiklikku 
Tema tütar Sissi Nylia Benita tegeleb samuti laulmisega.

Ta elab Viimsis.

Tema abikaasa on Maris. Nad kohtusid Helsingi ristluslaeval.

Ta on põdenud rasket neerupuudulikkust.

 Viited 

 Välislingid 

 Dave Benton kirjutas raamatu Neljas.ee, 27. aprill 2010
 YouTube: Tujurikkuja 2015 - "Ei ole üksi ükski maa"

Kategooria:Eesti lauljad
Kategooria:Poplauljad
Kategooria:Eesti esindajad Eurovisiooni lauluvõistlusel
Kategooria:Eurovisiooni võitjad
Kategooria:Sündinud 1951